POSTUPAK NABAVE ZA SUBJEKTE KOJI NISU OBVEZNICI ZAKONA O JAVNOJ NABAVI (NOJN)

POZIV NA DOSTAVU PONUDA

# Predmet nabave:

**ROVOKOPAČ - UTOVARIVAČ**

Petrinja, srpanj 2023.

Sadržaj ovog materijala isključiva je odgovornost tvrtke SKELA BANOVINA d.o.o.

# SADRŽAJ

1. [OPĆI PODACI 1](#_bookmark0)
	1. [Podaci o Naručitelju (NOJN) 1](#_bookmark1)
	2. [Podaci o osobi zaduženoj za komunikaciju s ponuditeljima 1](#_bookmark2)
	3. [Vrsta postupka nabave 2](#_bookmark3)

[Nabava se provodi sukladno Prilogu 3. Pravila o provedbi postupaka nabava za neobveznike Zakona](#_bookmark4)

[o javnoj nabavi“ iz Poziva „Podrška razvoju poduzetništva u gradu Petrinji“ KK.08.2.1.16 2](#_bookmark4)

* 1. [Vrsta ugovora o nabavi 2](#_bookmark5)
	2. [Početak postupka nabave 2](#_bookmark6)
1. [PODACI O PREDMETU NABAVE 2](#_bookmark7)
	1. [Opis predmeta nabave 2](#_bookmark8)
	2. [Opis i oznaka grupa predmeta nabave 3](#_bookmark9)
	3. [Količina predmeta nabave 3](#_bookmark10)
	4. [Mjesto isporuke robe 3](#_bookmark11)
	5. [Rok izvršenja ugovornih obveza 3](#_bookmark12)
2. [ROK ZA DOSTAVU PONUDA 4](#_bookmark13)
3. [OBAVEZNI RAZLOZI ISKLJUČENJA PONUDITELJA 4](#_bookmark14)
4. [KRITERIJ ZA ODABIR PONUDE 5](#_bookmark15)
5. [PODACI O PONUDI 6](#_bookmark16)
	1. [Sadržaj i način izrade ponude 6](#_bookmark17)
	2. [Pravila dostave dokumenata 6](#_bookmark18)
	3. [Način dostave ponude 6](#_bookmark19)
	4. [Izmjena i/ili dopuna ponude i odustajanje od ponude 7](#_bookmark20)
	5. [Način određivanja cijene ponude 8](#_bookmark21)
	6. [Rok valjanosti ponude 8](#_bookmark22)
	7. [Trošak ponude 8](#_bookmark23)
6. [ZAJEDNICA PONUDITELJA 8](#_bookmark24)
7. [ODREDBE KOJE SE ODNOSE NA PODIZVODITELJE 9](#_bookmark25)
8. [PREGLED I OCJENA PONUDA 9](#_bookmark26)
	1. [Pojašnjenje i upotpunjavanje 9](#_bookmark27)
	2. [Odluka o odabiru ili poništenju 10](#_bookmark28)
9. [ROK, NAČIN I UVJETI PLAĆANJA 11](#_bookmark29)

Sadržaj ovog materijala isključiva je odgovornost tvrtke SKELA BANOVINA d.o.o.

## OPĆI PODACI

### Podaci o Naručitelju (NOJN)

Naziv i sjedište naručitelja: SKELA BANOVINA d.o.o. za građenje i usluge, Petrinja, Ajdovščinska 44

Adresa: Ajdovščinska 44, 44 250 Petrinja

OIB: 06123730554

Broj telefona: +385 95 7238912

Adresa elektroničke pošte: info@skela-banovina.hr

Naručitelj provodi projekt „Povećanje kapaciteta i konkurentnosti tvrtke Skela Banovina d.o.o. kroz nabavku radnog stroja“ sukladno projektnoj prijavi na Poziv na dostavu projektnih prijedloga „Podrška razvoju poduzetništva u gradu Petrinji“ koda poziva KK.08.2.1.16.

### Podaci o osobi zaduženoj za komunikaciju s ponuditeljima

Kontakt osoba naručitelja: Saša Zeljug

Telefon: +385 98 9330971

Elektronička pošta: kontakt.invest.projekti@gmail.com

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: kontakt.invest.projekti@gmail.com

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za Poziv na dostavu ponuda, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva za objašnjenjem.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva na dostavu ponuda. Eventualne izmjene/dopune Poziva na dostavu ponuda bit će stavljene na raspolaganje putem internetske adrese [www.strukturnifondovi.hr.](http://www.strukturnifondovi.hr/) Svi ponuditelji se upućuju da redovito prate objave na navedenoj stranici. Naručitelj ne snosi nikakvu odgovornost ukoliko ponuditelji nisu pravovremeno preuzeli izmjene/dopune Poziva na dostavu ponuda.

### Evidencijski broj nabave

JN-01-2023

### Vrsta postupka nabave

Postupak nabave s obveznom objavom Poziva na dostavu ponuda. Danom početka postupka nabave smatra se dan objave Poziva na dostavu ponuda s pripadajućim prilozima na internetskoj stranici [www.strukturnifondovi.hr](http://www.strukturnifondovi.hr/)

Nabava se provodi sukladno Prilogu 3. Pravila o provedbi postupaka nabava za neobveznike Zakona o javnoj nabavi“ iz Poziva „Podrška razvoju poduzetništva u gradu Petrinji“ KK.08.2.1.16.

Stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr/)

### Vrsta ugovora o nabavi

Ugovor o nabavi roba.

### Početak postupka nabave

Postupak nabave započinje objavljivanjem Poziva na dostavu ponuda na internetskoj stranici [www.strukturnifondovi.hr.](http://www.strukturnifondovi.hr/)

Datum objave obavijesti o nabavi je 26.07.2023.

### Popis gospodarskih subjekata s kojima je Naručitelj u sukobu interesa

Ne postoje gospodarski subjekti s kojima je Naručitelj u sukobu interesa.

## PODACI O PREDMETU NABAVE

### Opis predmeta nabave

Predmet nabave je radno vozilo rovokopač – utovarivač sa dodatnom opremom nužnom za izvršenje radova koji će se koristiti za građevinske iskope, prebacivanje građevinskog materijala, utovar i istovar paleta te ostale pomoćne građevinske radove.

Detaljnije specifikacije i količina predmeta nabave dane su u **Prilogu 5\_Tehničke specifikacije**.

U ponudi moraju biti ponuđene sve stavke na način kako je to definirano u tehničkim

specifikacijama.

### Opis i oznaka grupa predmeta nabave

Predmet nabave nije podijeljen na grupe nabave.

### Količina predmeta nabave

Količina predmeta nabave je definirana u troškovniku koji je sastavni dio Poziva na dostavu ponuda (**Prilog 6**). Količina predmeta nabave je točna. Stavke troškovnika ne smiju se mijenjati.

Troškovnik je sastavni dio ovog Poziva na dostavu ponuda. Ponuditelj je dužan ponuditi i upisati jediničnu cijenu i ukupnu cijenu bez PDV-a.

Mjerodavne su jedinične cijene upisane u Troškovniku. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Na opisani način postupa Ponuditelj i ukoliko izmjenom i/ili dopunom ponude mijenja cijene u Troškovniku. U tom slučaju, Ponuditelj mora dostaviti potpuno popunjen novi Troškovnik s izmijenjenim jediničnim cijenama, u tiskanom obliku. U slučaju da Ponuditelj ne postupi sukladno ovim uputama, Naručitelj će takvu ponudu smatrati nepotpunom i neprihvatljivom. Predmetna mogućnost odnosi se samo na izmjene ponude do roka za dostavu ponuda.

Za sve norme, tipove, robne marke i modele navedene u tehničkim specifikacijama/opisu poslova primjenjuje se „ili jednakovrijedno“.

Ukoliko Ponuditelj nudi jednakovrijedan proizvod ili karakteristiku za određenu stavku u tehničkim specifikacijama, dužan je dokazati jednakovrijednost bilo kojim prikladnim sredstvom. Taj dokaz mogu biti tehničke specifikacije i tehnički listovi proizvođača, katalozi i sl. Dokazi jednakovrijednosti nude se u svrhu ocjene da li priloženi proizvodi imaju tražene karakteristike proizvoda.

### Mjesto isporuke robe

Robu preuzima Naručitelj na lokaciji Naručitelja.

### Rok izvršenja ugovornih obveza

Odabrani ponuditelj obvezuje se isporučiti cjelokupni predmet nabave najkasnije u roku od 90 dana od potpisa ugovora s odabranim ponuditeljem.

### Jamstveni rok

Dobavljač jamči za ispravnost isporučenog radnog vozila minimalno 60 mjeseci od primopredaje ili 3000 radnih sati radnog vozila ovisno o tome koja okolnost se dogodi prije.

## ROK ZA DOSTAVU PONUDA

**Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane Naručitelja, najkasnije

do:

### 04.08.2023. godine u 19:00 sati,

na adresu Naručitelja iz točke 6.3. Poziva na dostavu ponuda.

Ponude koje pristignu nakon isteka roka za dostavu ponuda neće biti predmetom ocjene

ponuda.

## OBAVEZNI RAZLOZI ISKLJUČENJA PONUDITELJA

Ponuditelj se isključuje iz postupka nabave:

* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 26,55 eura
* ako je lažno izjavljivao, predstavio ili pružio neistinite podatke u vezi s uvjetima koje

je NOJN naveo kao neophodne.

Nepostojanje razloga za isključenje iz točke 4. ovog Poziva na dostavu ponuda ponuditelj će

dokazati potpisanom izjavom koju dostavlja s ponudom (**Prilog 2**).

U slučaju zajednice ponuditelja navedene okolnosti utvrđuju se za sve članove zajednice pojedinačno.

Ukoliko gospodarski subjekt namjerava dio ugovora o nabavi dati u podugovor jednom ili više

podugovaratelja navedene okolnosti utvrđuju se za sve podugovaratelje.

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 4., a koje izdaju nadležna tijela. Ako ponuditelj u roku od 5 dana ne dostavi sve tražene izvornike ili ovjerene preslike dokumenata i/ili nedokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu te izvršiti ponovo rangiranje pristiglih ponuda.

## KRITERIJ ZA ODABIR PONUDE

Kriterij odabira ponude je najniža cijena.

Uspoređivanje cijena se vrši na temelju iznosa iskazanih bez poreza na dodanu vrijednost.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## PODACI O PONUDI

### Sadržaj i način izrade ponude

Ponuditelj predaje ponudu u izvorniku koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć. Ponuda mora sadržavati najmanje:

* + - popunjen ponudbeni list (Prilog 1),
		- izjavu kojom Ponuditelj dokazuje da ne postoje razlozi isključenja (Prilog 2),
		- podatke o zajednici Ponuditelja (Prilog 3) – ukoliko je primjenjivo
		- podatke o podizvoditeljima (Prilog 4) – ukoliko je primjenjivo
		- popunjene tehničke specifikacije (Prilog 5),
		- popunjen troškovnik (Prilog 6)

Nije dopušteno nuđenje alternativnih ponuda.

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz Poziva na dostavu ponuda. Ponuditelj ne smije mijenjati i nadopunjavati tekst Poziva na dostavu ponuda. Ponuda se zajedno s pripadajućom dokumentacijom izrađuje na hrvatskom jeziku, kao i dijelovi ponude koji se odnose na dokaze jednakovrijednosti (katalozi, brošure, tehnički listovi i sl.). Iznimno, dijelovi ponude koji dokazuju jednakovrijednost mogu se dostaviti i na engleskom jeziku uz prijevod na hrvatski jezik (bez ovjere).

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja.

### Pravila dostave dokumenata

Sve tražene dokumente i dokaze koji se dostavljaju Ponuditelji mogu dostaviti u izvorniku, ovjerenim ili neovjerenim preslikama. Navedeno se ne odnosi na izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

### Način dostave ponude

Ponuda se u zatvorenoj omotnici dostavlja neposredno naručitelju ili poštanskom pošiljkom

na adresu:

Ajdovščinska 44, 44 250 Petrinja, Hrvatska

Prijedlog izgleda omotnice s obaveznim elementima:

SKELA BANOVINA d.o.o. za građenje i usluge, 44 250 Petrinja, Ajdovščinska 44

Evidencijski broj nabave: JN-01-2023

Naziv nabave:

Rovokopač - utovarivač

- NE OTVARATI -

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude. Elektronička dostava ponuda nije dopuštena.

Ponude i dokumentacija priložena uz ponude, osim jamstava (ukoliko je primjenjivo), ne

vraćaju se ponuditeljima.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ako omotnica nije zatvorena, zapečaćena i označena kako je navedeno naručitelj ne snosi

nikakvu odgovornost ako se ponuda prerano otvori.

### Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U slučaju odustajanja, ponuda se ne vraća ponuditelju.

Ukoliko izmjenom ili dopunom ponude ponuditelj iskaže popust, uz dostavu izmjene ili dopune ponude je potrebno dostaviti i novi troškovnik u kojem su iskazani popusti.

### Način određivanja cijene ponude

Ponuditelj dostavlja ponudu s cijenom u eurima (EUR). Cijena ponude piše se brojkama. Ponuditelj je dužan ponuditi, tj. upisati cijenu (zaokruženu na dvije decimale) na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.

Cijena ponude je nepromjenjiva tijekom trajanja ugovora o nabavi. U cijenu ponude moraju

biti uračunati svi troškovi i popusti.

Ponuditelj je obvezan prije dostavljanja ponude proučiti kompletan Poziv na dostavu ponuda.

### Rok valjanosti ponude

Rok valjanosti ponude je najmanje 30 dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, Ponuditelj može produžiti rok valjanosti svoje ponude.

### Trošak ponude

Trošak pripreme i podnošenja ponude u cijelosti snosi Ponuditelj.

## ZAJEDNICA PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Zajednica ponuditelja odabire način na koji će se vršiti plaćanja prema zajednici ponuditelja te se plaćanje može vršiti na jedan od sljedeća dva načina:

* Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio
* Ponuditelj imenuje nositelja zajednice ponuditelja te se nositelju plaća cijeli iznos. U

ovom slučaju članovi zajednice ponuditelja su prije sklapanja ugovora dužni dostaviti

Izjavu/Suglasnost o „nositelju zajednice ponuditelja“ kojem će se izvršiti plaćanje u ime zajednice ponuditelja te podatke o računu na koji će se vršiti plaćanje.

U slučaju zajednice ponuditelja Ponuditelj dostavlja ispunjen Prilog 3. te svi članovi zajednice ponuditelja moraju dostaviti potpisanu Izjavu o nepostojanju razloga isključenja (Prilog 2).

## ODREDBE KOJE SE ODNOSE NA PODIZVODITELJE

Ponuditelj koji namjerava ustupiti dio ili dijelove ponude podizvoditeljima, u svojoj ponudi mora jasno navesti podatke o svim podizvoditeljima (naziv i sjedište) i podatke o dijelu ugovora koji namjerava dati u podugovor, te u tu svrhu ispuniti i dostaviti Prilog 4. Ponuditelj je dužan za podizvoditelja dostaviti Izjavu iz Priloga 2 Poziva na dostavu ponuda kao dokaz nepostojanja obveznih razloga isključenja ponuditelja (Poglavlje 4. Poziva na dostavu ponuda).

Sudjelovanje podizvoditelja ne utječe na odgovornost odabranog ponuditelja za izvršenje

ugovora.

## JAMSTVA

Ne traže se jamstva.

## PREGLED I OCJENA PONUDA

Članovi povjerenstva za odabir ponuda nakon isteka roka za dostavu ponuda pregledavaju i

ocjenjuje sadržaj podnesenih ponuda u odnosu na uvjete iz Poziva na dostavu ponuda.

U postupku pregleda i ocjene ponuda Naručitelj vrši:

* provjeru formalne sukladnosti
* procjenu postojanja razloga isključenja i ispunjenja uvjeta kvalifikacije
* procjenu tehničke i materijalne sukladnosti
* evaluaciju ponuda na temelju prethodno objavljenog kriterija za odabir

### Pojašnjenje i upotpunjavanje

Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

### Odluka o odabiru ili poništenju

Naručitelj (NOJN) je obvezan na osnovi rezultata pregleda i ocjene ponuda odbiti:

− ponudu koja nije cjelovita (ne sadrži sve Pozivom na dostavu ponuda propisane obveze

elemente),

− ponudu koja nije u skladu sa odredbama poziva na dostavu ponuda,

− ponudu u kojoj cijena nije iskazana u apsolutnom iznosu,

− ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

− ponudu u kojoj pojašnjenjem ili upotpunjavanjem u skladu s ovim pravilima nije

uklonjena pogreška, nedostatak ili nejasnoća,

− ponudu za koju ponuditelj nije pisanim putem prihvatio ispravak računske pogreške,

− ako nisu dostavljena zahtijevana jamstva (ukoliko je primjenjivo),

NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe u roku od 10 od isteka roka za dostavu ponuda.

NOJN će poništiti postupak nabave ako :

* nije pristigla niti jedna ponuda;
* nije zaprimio niti jednu valjanu ponudu

NOJN može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je Poziv na dostavu ponuda s pripadajućim prilozima manjkav te kao takav ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe u roku od 10 od isteka roka za dostavu ponuda.

NOJN objavljuje odluku o odabiru o odabranom ponuditelju i ukupnoj vrijednosti odabrane ponude na istom mjestu gdje je objavljen poziv na dostavu ponuda ([www.strukturnifondovi.hr](http://www.strukturnifondovi.hr)).

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

Istodobno s Odlukom o odabiru ili Odlukom o poništenju Naručitelj će zasebno dostaviti

svakom pojedinom:

* neuspješnom ponuditelju: obavijest o razlozima za njegovo isključenje ili odbijanje

njegove ponude;

* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

## ROK, NAČIN I UVJETI PLAĆANJA

Plaćanje se vrši na sljedeći način:

* Do 40% ugovorenog iznosa najkasnije 7 dana nakon potpisa ugovora
* Ostatak ugovorenog iznosa nakon isporuke, a najkasnije u roku 75 dana.

## UGOVARANJE

Ugovor se sklapa u roku od 30 dana od donošenja Odluke o odabiru.

**PRILOZI:**

**PRILOG 1** – Ponudbeni list

**PRILOG 2** – Izjava kojom Ponuditelj dokazuje da ne postoje razlozi isključenja

**PRILOG 3** – Podaci o zajednici ponuditelja **PRILOG 4** – Podaci o podizvoditeljima **PRILOG 5** – Tehničke specifikacije **PRILOG 6** – Troškovnik